РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/38-20

8. фебруар 2020. године

Б е о г р а д

З А П И С Н И К

144. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 8. ФЕБРУАРА 2020. ГОДИНЕ

Седница је почела у 9,00 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Јелена Жарић Ковачевић, Весна Марковић, Петар Петровић, Балинт Пастор, Србислав Филиповић, Крсто Јањушевић, Гордана Чомић и Милена Ћорилић, заменик члана.

Седници нису присуствовали чланови Одбора: Неђо Јовановић, Александра Мајкић, Дејан Шулкић, Љупка Михајловска, Бајро Гекић и Вјерица Радета.

Члан Одбора Весна Николић Вукајловић приступила је седници у току гласања о Записнику са 143. седнице Одбора.

На предлог председника, Одбор је једногласно (10 гласова за) усвојио следећи дневни ред:

Д н е в н и р е д:

- Усвајање Записника са 143. седнице Одбора -

1. Разматрање амандмана на Предлог закона о изменама Закона о избору народних посланика, који су поднела 103 народна посланика Посланичке групе Српска напредна странка;

2. Разматрање амандмана на Предлог закона о измени Закона о избору народних посланика, који је поднела народни посланик Гордана Чомић;

3. Разматрање амандмана на Предлог закона о изменама и допуни Закона о локалним изборима, који су поднела 103 народна посланика Посланичке групе Српска напредна странка;

4. Разматрање амандмана на Предлог закона о измени Закона о локалним изборима, који је поднела народни посланик Гордана Чомић.

Пре преласка на одлучивање о тачкама дневног реда, Одбор је једногласно, без примедаба, усвојио записник са 143. седнице Одбора (10 гласова за).

**Прва тачка дневног реда**: Разматрање амандмана на Предлог закона о изменама Закона о избору народних посланика, који су поднела 103 народна посланика Посланичке групе Српска напредна странка

Одбор је, на основу члана 163. став 2. Пословника Народне скупштине одбацио амандмане:

- којим се испред досадашњег члана 1, додаје нови члан 1, који је поднео народни посланик Ђорђе Вукадиновић;

- на члан 1, са исправком (амандман број 2), који је поднео народни посланик Миладин Шеварлић;

- на члан 81. који је поднела народни посланик Нада Костић.

Одбор је одлуку донео једногласно (11 гласова за).

Одбор је, у складу са чланом 164. Пословника Народне скупштине, размотрио амандмане на Предлог закона о изменама Закона о избору народних посланика и сматра да су у складу са Уставом и правним системом Републике Србије следећи амандмани:

- на наслов Предлога закона који је поднео народни посланик Немања Шаровић;

- на члан 1. који су заједно поднели народни посланици Ненад Чанак и Олена Папуга;

- на члан 1, са исправком, који је поднео народни посланик Миладин Шеварлић;

- на члан 1. који је поднео народни посланик Жика Гојковић;

- на члан 1. који су заједно поднели народни посланици Саша Радуловић, Бранка Стаменковић и Војин Биљић;

- на члан 1, са исправком, који су заједно поднели народни посланици Балинт Пастор, Елвира Ковач, Арпад Фремонд и Золтан Пек;

- на члан 1. који је поднео народни посланик Милија Милетић;

- на члан 1, са исправком, који је поднела народни посланик Наташа Јовановић;

- на члан 1. који су заједно поднели народни посланици Наташа Михајловић Вацић, Муамер Бачевац, Предраг Јеленковић, Бранимир Јовановић, Славица Живковић, Јасмина Каранац, Милена Бићанин и Милорад Мијатовић;

- на члан 1. који је поднела народни посланик Нада Лазић;

- на члан 1. који су заједно поднели народни посланици Муамер Зукорлић и Јахја Фехратовић;

- на члан 1. који је поднео народни посланик Фатмир Хасани;

- на члан 1. који су заједно поднели народни посланици Владимир Ђурић, Татјана Мацура, Александар Стевановић, Љупка Михајловска и Немања Радојевић;

- на члан 1, са исправком, који је поднела народни посланик Ружица Николић:

- на члан 2. који је поднео народни посланик Жика Гојковић;

- на члан 2. који је поднео народни посланик Маријан Ристичевић;

- на члан 2. који је поднео народни посланик Милорад Мирчић;

- на члан 2. који је поднела народни посланик Вјерица Радета;

- на члан 2. који је поднео народни посланик Срето Перић;

- на члан 3. који је поднела народни посланик Маја Гојковић;

- на члан 3. који су заједно поднели народни посланици Саша Радуловић, Бранка Стаменковић и Војин Биљић;

- на члан 3. који је поднео народни посланик Милија Милетић.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда**: Разматрање амандмана на Предлог закона о измени Закона о избору народних посланика, који је поднела народни посланик Гордана Чомић

Одбор је, у складу са чланом 164. Пословника Народне скупштине, размотрио амандмане на Предлог закона о измени Закона о избору народних посланика и сматра да су у складу са Уставом и правним системом Републике Србије следећи амандмани:

- на члан 1. који је поднео народни посланик Срето Перић;

- на члан 1. који је поднела народни посланик Марија Обрадовић;

- на члан 1, са исправком, који су заједно поднели народни посланици Љупка Михајловска, Татјана Мацура, Владимир Ђурић, Александар Стевановић и Немања Радојевић;

- на члан 1. који су заједно поднели народни посланици Олена Папуга и Нада Лазић;

- на члан 2. који је поднео народни посланик Милорад Мирчић;

- на члан 2. који је поднео народни посланик Маријан Ристичевић.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда**: Разматрање амандмана на Предлог закона о изменама и допуни Закона о локалним изборима, који су поднела 103 народна посланика Посланичке групе Српска напредна странка

Одбор је, на основу члана 163. став 2. Пословника Народне скупштине одбацио амандман којим се после члана 1, додаје нови члан 2, који је поднео народни посланик Ђорђе Вукадиновић.

Одбор је одлуку донео већином гласова (10 гласова за, 1 није гласао).

Одбор је, у складу са чланом 164. Пословника Народне скупштине, размотрио амандмане на Предлог закона о изменама и допуни Закона о локалним изборима и сматра да су у складу са Уставом и правним системом Републике Србије следећи амандмани:

- на наслов Предлога закона који је поднела народни посланик Наташа Јовановић;

- на члан 2. који су заједно поднели народни посланици Саша Радуловић, Бранка Стаменковић и Војин Биљић;

- на члан 2. који је поднео народни посланик Срето Перић;

- на члан 2, са исправком, који су заједно поднели народни посланици Балинт Пастор, Елвира Ковач, Арпад Фремонд и Золтан Пек;

- на члан 2. који је поднео народни посланик Милорад Мирчић;

- на члан 2. који је поднела народни посланик Ружица Николић:

- на члан 2. који је поднела народни посланик Вјерица Радета;

- на члан 2. који су заједно поднели народни посланици Наташа Михајловић Вацић, Муамер Бачевац, Предраг Јеленковић, Бранимир Јовановић, Славица Живковић, Јасмина Каранац, Милена Бићанин и Милорад Мијатовић;

- на члан 2. који су заједно поднеле народни посланици Нада Лазић и Олена Папуга;

- на члан 2. који су заједно поднели народни посланици Владимир Ђурић, Татјана Мацура, Александар Стевановић, Љупка Михајловска и Немања Радојевић;

- на члан 2. који је поднео народни посланик Фатмир Хасани;

- на члан 2, са исправком, који су заједно поднели народни посланици Муамер Зукорлић и Јахја Фехратовић;

- на члан 2. који је поднео народни посланик Жика Гојковић;

- на члан 2. који је поднео народни посланик Немања Шаровић;

- на члан 3. који је поднео народни посланик Маријан Ристичевић;

- на члан 3. који су заједно поднели народни посланици Саша Радуловић, Бранка Стаменковић и Војин Биљић.

Одбор је одлуку донео већином гласова (10 гласова за, 1 није гласао).

За известиоца Одбора на седници Народне скупштине одређен је председник Одбора.

**Четврта тачка дневног реда**: Разматрање амандмана на Предлог закона о измени Закона о локалним изборима, који је поднела народни посланик Гордана Чомић

Одбор је, у складу са чланом 164. Пословника Народне скупштине, размотрио амандмане на Предлог закона о измени Закона о локалним изборима, и сматра да су у складу са Уставом и правним системом Републике Србије следећи амандмани:

- на члан 1. који је поднео народни посланик Немања Шаровић;

- на члан 1. који је поднела народни посланик Марија Обрадовић;

- на члан 1. који су заједно поднели народни посланици Љупка Михајловска, Владимир Ђурић, Александар Стевановић, Немања Радојевић и Татјана Мацура;

- на члан 1. који су заједно поднеле народни посланици Олена Папуга и Нада Лазић;

- на члан 2. који је поднео народни посланик Зоран Деспотовић;

- на члан 2. који је поднео народни посланик Маријан Ристичевић.

Одбор је одлуку донео већином гласова (10 гласова за, 1 није гласао).

За известиоца Одбора на седници Народне скупштине одређен је председник Одбора.

Седница је завршена у 9,08 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски